श्री कौशिक ने कहा कि प्रधानमंत्री के स्वच्छ भारत अभियान की कड़ी में राष्ट्रपिता महात्मा गांधी के जन्म दिवस को स्वच्छता ही सेवा के ध्येय के साथ प्रदेश भर में संचालित किया जायेगा। उन्होंने कहा कि शासन और प्रशासन के स्तर पर 15 सितम्बर से 02 अक्टूबर तक व्यापक और प्रभावी रूप से स्वच्छता अभियान चलाया जायेगा। उन्होंने अभियान की शुरूआत आज से करते हुए पंतद्वीप पार्किंग सफाई कार्य में श्रमदान कर की। श्री कौशिक ने शांतिकुंज के हरि मोहन गुप्ता के नेतृत्व में आये दो सौ से अधिक स्वयं सेवकों के साथ मिलकर पंतद्वीप मैदान में सफाई की। उन्होंनंे कहा कि सभी प्रधानमंत्री के इस मिशन को सफल बनाने में दृढ़ संकल्पित होकर सहयोग करेंगे। देश को स्वच्छ बनाने के प्रधानमंत्री के लक्ष्य को सभी को साथ लेकर हासिल किया जायेगा।